Kasparov begyndte i 1994 at nærme sig FIDE igen, og var bl.a. med til at redde årets skakolympiade, som skulle have været afviklet i Grækenland, men hvor det russiske skakforbund trådte til, da grækerne måtte melde fra. 29. oktober blev Kasparov genoptaget på FIDEs rangliste og i slutningen af året støttede han Florencio Campomanes' genvalg som præsident for organisationen.